ช่วยสรุปบทความ เงินเฟ้อ คืออะไร ให้หน่อย
อัตราเงินเฟ้อ คือการนำราคาสินค้าที่อยู่ในดัชนีผู้บริโภค ในแต่ละช่วงเวลามาเปรียบเทียบกัน
ตัวอย่างเช่น
ปี 2000 ก๋วยเตี๋ยวชามละ 50 บาท
ปี 2001 ก๋วยเตี๋ยวชามละ 55 บาท
แปลว่าในปี 2001 มีอัตราเงินเฟ้อเท่ากับ 10%
นั่นหมายความว่า หากเรามีเงิน 50 บาทเท่าเดิม มูลค่าหรืออำนาจซื้อในมือเราจะลดลงไป 10%
เงินเฟ้อยังแบ่งออกได้เป็น 2 ชนิดคือ เงินเฟ้อทั่วไป และ เงินเฟ้อพื้นฐาน
โดยเงินเฟ้อพื้นฐานนั้น จะไม่นำราคาของอาหารสดและพลังงานมาคำนวณ ซึ่งเป็นส่วนที่มีความผันผวนสูง
โดยสาเหตุของเงินเฟ้อจะมีที่มาจาก 2 ทางคือ
1. Cost-push Inflation คือ ราคาสินค้าแพงขึ้น เนื่องจากมีต้นทุนที่แพงขึ้น เช่น น้ำมันแพงขึ้น, วัตถุดิบแพงขึ้น และค่าแรงแพงขึ้น
2. Demand-pull Inflation คือ ราคาสินค้าแพงขึ้น เนื่องจากความต้องการของผู้บริโภคสูงขึ้น
เช่น เกิดโรคระบาด ประชาชนต้องการหน้ากากอนามัยเพิ่มมากขึ้น
ในภาวะเงินเฟ้ออ่อน ๆ ถือเป็นเรื่องที่ดี
- เป็นการกระตุ้นให้เกิดการจับจ่ายใช้สอย เพราะถ้าผู้บริโภคเห็นว่าในอนาคตสินค้าจะแพงขึ้น ก็จะรีบซื้อตั้งแต่วันนี้
ภาคการผลิตก็ต้องผลิตมากขึ้น จ้างงานมากขึ้น ทำให้เศรษฐกิจเติบโตขึ้น
- กระตุ้นให้เรานำเงินไปลงทุน เพราะหากออมเงินไว้กับตัว มูลค่าก็จะลดลง
- ลูกหนี้ได้ประโยชน์จากการกู้เงิน เพราะเงินต้นที่จะนำไปคืนในอนาคตจะมีมูลค่าลดลง
แต่หากเงินเฟ้อผันผวนมาก ๆ จนประชาชนไม่สามารถคาดการณ์ได้ถูก ก็จะเกิดผลเสียต่อระบบเศรษฐกิจได้ เช่น
- ผู้บริโภคกลัวว่าในอนาคตสินค้าจะแพงขึ้นมาก จนไม่กล้าใช้จ่าย ทำให้เศรษฐกิจหยุดชะงัก
- ลูกจ้างขอขึ้นค่าแรงจนผู้ประกอบการขาดทุน หรือต้องปรับราคาจนทำให้ราคาสินค้าผันผวน
อัตราเงินเฟ้อคือการเปรียบเทียบราคาสินค้าในดัชนีผู้บริโภคในแต่ละช่วงเวลา เช่น ก๋วยเตี๋ยวชามละ 50 บาทในปี 2000 แต่เป็นราคา 55 บาทในปี 2001 แสดงถึงอัตราเงินเฟ้อเท่ากับ 10% ซึ่งหมายความว่า มูลค่าหรืออำนาจซื้อของเงินลดลง 10% ในปี 2001
เงินเฟ้อแบ่งเป็น 2 ชนิดคือ เงินเฟ้อทั่วไป และ เงินเฟ้อพื้นฐาน โดยเงินเฟ้อพื้นฐานไม่คำนวณราคาของอาหารสดและพลังงาน ซึ่งมีความผันผวนสูง

โดยสาเหตุของเงินเฟ้อจะมีที่มาจาก 2 ทางคือ
1. Cost-push Inflation คือ ราคาสินค้าแพงขึ้น เนื่องจากมีต้นทุนที่แพงขึ้น 
2. Demand-pull Inflation คือ ราคาสินค้าแพงขึ้น เนื่องจากความต้องการของผู้บริโภคสูงขึ้น

ภาวะเงินเฟ้ออ่อน ๆ เป็นเรื่องที่ดีเนื่องจากสามารถกระตุ้นการจับจ่ายใช้สอยได้ ผู้บริโภคจะรีบซื้อสินค้าเนื่องจากคาดว่าราคาจะเพิ่มขึ้นในอนาคต ทำให้มีการผลิตเพิ่มขึ้นและสร้างงานมากขึ้น เพิ่มการลงทุนเนื่องจากการออมเงินจะทำให้มูลค่าลดลง ลูกหนี้จะได้ประโยชน์จากการกู้เงินเนื่องจากมูลค่าเงินต้นลดลง แต่ถ้า ถ้าเงินเฟ้อผันผวนมาก ๆ และไม่สามารถคาดการณ์ได้ถูก จะส่งผลต่อระบบเศรษฐกิจ เช่น ผู้บริโภคกลัวว่าสินค้าจะแพงขึ้นจนลดการใช้จ่าย ทำให้เศรษฐกิจหยุดชะงัก และการปรับราคาสินค้าผันผวน
ความรู้ทางการเงิน